کریمه تاتار میللی مجلیسی صدری‌نین معاوینی نریمان جلالوو، روسیانین کریمه‌نی ایشغال ائتمه‌سین‌دن بو یانا یاریم آدادا تخمینن 15 تاتارین ایتدیگینی سؤیله‌دی.
رادیو سووبودانین خبرینه گؤره جلالوو، کریمه‌نین ایلحاق ائدیلمه‌سین‌دن سونرا بعضی کریمه تاتارلاری‌نین یا قاچیریلدیغینی یا دا ایتدیگینی بیلدیرمیشدیر.
ایتن کریمه تاتارلاری‌نین بعضی‌لری‌نین بیر مدت سونرا اؤلو اولا‌راق اولدوغونو ایفاده ائدن جلالوو، بیر مدت اوّل ایتن اروین ایبراهیموو آدلی کریم تاتارینین دا سیاسی فعالیت‌لره هله تازا باشلادیغینی، قاچیریلماسی‌نین آرخاسیندا دا سیاستله ماراق‌لانان کریمه تاتارلارینا گؤزداغی وئریلمه‌سی اولا بیله‌جگینی ایفاده ائتدی.
24  می‌ده ایتن اروین ایبراهیمووون تاپماق اوچون ائدیلن زنگ‌لر زامانی، واسطه‌سی، ائوی‌نین یاخینلیغیندا ترک ائدیلمیش شکیلده تاپیلمیشدی.
داها سونرا روس یول پولیسی پالتاری گئیمیش بعضی شخصیتلرین ایبراهیمووون قاچیردیغی گؤرونتو‌لری اورتایا چیخمیش، کریمه‌ده اولان روس ساوچیلیغی و روسیا فدرال امنیت خیدمتی، حادثه‌نین آراشدیریلماسی اوچون ائدیلن شیکایتی قبول ائتممیشدی.
